1865 সালে পূর্ব কলকাতা জলা - ভূমির ধারে ধাপা অঞ্চলের এক (1) বর্গ মাইল অঞ্চলকে, বেছে নেওয়া হয়েছে এ জন্য। বিদ্যাধরীর নোনা জল থেকে বাঁচতে, চারধারে উঠেছে বাঁধ। চালু হয়েছে ধাপা রেল – সার্কুলার রোডের রাজাবাজার থেকে ধাপার মাঠ। ধাপার রেল লাইনের দুই পাশে আবর্জনা ঢালা হয়েছে। জমি হতে থেকেছে উঁচু। তখন রেল লাইন তুলে নিয়ে ওই উঁচু জমির পরে, আবার পাতা হয়েছে লাইন। এভাবে ময়লা আবর্জনার উঁচু জমির মাঝে মাঝে থেকে গেছে নীচু খালের মতন অংশ-আগেকার রেল লাইনের জায়গা।